turjo4nis/wikipedia-bn-dump-20250701 huggingface dataset:
অ্যামিন

অ্যামিন হলো জৈব যৌগ এবং যাদের কার্যকরী মূলক হলো -NH 2। গঠনগতভাবে অ্যামিনসমূহ অ্যামোনিয়া থেকে উদ্ভাবিত হয়। এক্ষেত্রে অ্যামোনিয়ার এক বা একাধিক অণু অ্যালকাইল বা অ্যারাইল গ্রুপ দ্বারা প্রতিস্থাপিত হয়। এই নিয়মের একটি ব্যতিক্রম হলো RC(O)NR2, যাকে অ্যামিন না বলে অ্যাসিটামাইড বলা হয়ে থাকে। এদের গঠন ও বৈশিষ্ট্যের মধ্যে যথেষ্ট ভিন্নতা পরিলক্ষিত হয়। যে সকল অ্যামিনের N-H গ্রুপকে N-M গ্রুপ দ্বারা (M = metal বা ধাতু) প্রতিস্থাপিত করা হয় সেগুলোকেও অ্যমিড বলে। ফলে (CH3)2NLi হল লিথিয়াম ডিমেথিলামাইড।

অ্যালিফেটিক অ্যমিন 
নিচের চিত্রাণুযায়ী, প্রাথমিক বা প্রাইমারি অ্যামিন তৈরি হয় যখন তিনটি হাইড্রোজেন অণুর একটি জৈব মূলক দ্বারা প্রতিস্থাপিত হয়। অনুরূপভাবে দুটি H প্রতিস্থাপিত হলে তাকে সেকেণ্ডারি অ্যামিন ও সবকটি হাইড্রোজেন অণু প্রতিস্থাপিত হলে তাকে টার্সিয়ারি অ্যামিন বলে। এই যৌগগুলোর নাইট্রোজেন কেন্দ্র আধানযুক্ত হয়, ফলে তাদের কোয়াণ্টানারি অ্যামোনিয়াম লবণ বলে।

অনুরূপভাবে, একাধিক অ্যামিন গ্রুপ সম্পন্ন জৈব যৌগকে ডাইঅ্যামিন, ট্রাইঅ্যামিন, টেট্রাঅ্যামিন ইত্যাদি বলে।

অ্যারোমেটিক অ্যামিন 
অ্যারোমেটিক অ্যামিনসমূহ অ্যানিলিনরূপে নাইট্রোজেন অণুর সাথে যুক্ত থাকে। অ্যামিন গ্রুপের উপস্থিতি অ্যারোমেটিক চক্রের কার্যকারিতা প্রচুর পরিমাণে বৃদ্ধি করে।

সাধারণ বৈশিষ্ট্যসমূহ 
 প্রাইমারি ও সেকেণ্ডারি অ্যামিনের বৈশিষ্ট্যকে হাইড্রোজেন বন্ধন বিশেষভাবে প্রভাবিত করে। এর ফলে সমরূপী ফসফিন থেকে অ্যামিনের স্ফুটনাঙ্ক বেশি, সমরূপী অ্যালকোহল থেকে কম। অ্যালকোহল বা অ্যালকানল অ্যামিনের সাথে সাদৃশ্যপূর্ণ হলেও এতে NR2 এর বদলে একটি -OH গ্রুপ থাকে। যেহেতু অক্সিজেন, নাইট্রোজেন থেকে বেশিমাত্রায় তড়িতঋনাত্মক, তাই RO-H, R2N-H যৌগের থেকে বেশি অম্লীয়।
 গ্যাসীয় অ্যামিনসমূহের গন্ধ অ্যামোনিয়ার মত হয়, তরল অ্যামিনের গন্ধ মাছের মত আঁশটে হয়।
 অধিকাংশ অ্যালিফেটিক অ্যামিন পানিতে দ্রবণীয় হয়ে থাকে। এতে তাদের হাইড্রোজেন বন্ধন গঠনের প্রবণতা পরিলক্ষিত হয়। কার্বন অণূর সংখ্যা বৃদ্ধির সাথে সাথে বিশেষ করে এর সংখ্যা ৬ এর বেশি হলে দ্রাব্যতা কমে যায়।
 অ্যালিফেটিক অ্যামিনসমূহ জৈব যৌগে অধিকমাত্রায় দ্রবণীয়তা দেখায়।

তথ্যসূত্র 

জৈব রসায়ন
জৈব যৌগ
অ্যামাইন
কার্যকরী মূলক
বান্দুরা হলিক্রশ হাই স্কুল অ্যান্ড কলেজ

বান্দুরা হলিক্রশ হাই স্কুল এন্ড কলেজ ক্যাথলিক মিশন দ্বারা পরিচালিত বাংলাদেশের একটি বিদ্যালয়। এটি বাংলাদেশের ঢাকা জেলার নবাবগঞ্জ উপজেলার বান্দুরা নামক স্থানে অবস্থিত। এটি ঢাকা ধর্মমহাপ্রদেশের দ্বিতীয় স্কুল ও ঢাকা জেলার প্রথম স্থায়ী মঞ্জুরিকৃত শিক্ষা প্রতিষ্ঠান। বর্তমানে এ বিদ্যালয়ে ১৮০০ এর অধিক  শিক্ষার্থী এবং ৫৫ জন শিক্ষিক কর্মরত রয়েছেন।

অবস্থান

ইতিহাস 
১৯১২ সালের ৮ জানুয়ারি গোল্লা ধর্মপল্লীতে হলিক্রশ বান্দুরা গোবিন্দপুর হাই স্কুল প্রতিষ্ঠিত করা হয়। এর প্রতিষ্ঠাতা ও প্রথম প্রধান শিক্ষক ছিলেন আইরিস বংশোদ্ভূত ধর্মযাজক জন জ্যাক হেনেসি। প্রথম বছর দ্বিতীয় থেকে সপ্তম শ্রেণিতে ১৫৭ জন ছাত্র ভর্তি হয়। গোল্লায় পাঁচ মাস কার্যক্রম চলার পর জুন মাসে বিদ্যালয়টি বান্দুরায় স্থানান্তর করা হয়। ১১ জুন থেকে কার্যক্রম পুনরায় শুরু হয়। ১৯১৫ সালে দশম শ্রেণি চালু হয় এবং তিন বছরের জন্য কলিকাতা বিশ্ববিদ্যালয়ের অস্থায়ী অনুমোদন লাভ করে। ১৯১৬ সালেই কলিকাতা বিশ্ববিদ্যালয়ের অধীনে অনুষ্ঠিত ম্যাট্রিক পরীক্ষায় ৬ জন অংশগ্রহণ করে। ১৯১৮ সালের ২০ নভেম্বর দোহার-নবাবগঞ্জের মধ্যে এ বিদ্যালয়টি প্রথম কলিকাতা বিশ্ববিদ্যালয়ের স্থায়ী স্বীকৃতি লাভ করে।

২০০১ সালে জাতীয় শিক্ষক সপ্তাহ উপলক্ষে শিক্ষা মন্ত্রণালয় বিদ্যালয়টিকে জাতীয় পর্যায়ে শ্রেষ্ঠ শিক্ষা প্রতিষ্ঠান হিসেবে নির্বাচিত করে। ২০১৪ সালের ১ জুলাই ৪৯ জন শিক্ষার্থী নিয়ে এর কলেজ শাখার কার্যক্রম শুরু হয়।

উল্লেখযোগ্য শিক্ষার্থী 
 থিওটোনিয়াস অমল গাঙ্গুলী - প্রথম বাঙালি আর্চবিশপ।
 প্রমোদ মানকিন - বাংলাদেশের সাবেক সমাজকল্যাণমন্ত্রী।
 মজেস কস্তা - চট্টগ্রাম মহাধর্মপ্রদেশের প্রথম আর্চবিশপ।

তথ্যসূত্র 

ঢাকা জেলার বিদ্যালয়
১৯১২-এ ব্রিটিশ ভারতে প্রতিষ্ঠিত
খ্রিস্টান শিক্ষাপ্রতিষ্ঠান
আন্তর্জাতিক ভাষা কোডসমূহ

ভাষা কোড বলতে পৃথিবীর মনুষ্যভাষাগুলিকে সংক্ষেপে চিহ্নিত করে, এমন বর্ণ ও সংখ্যার সমষ্টিকে বোঝায়। প্রায়শ ব্যবহৃত হয় এমন ভাষা কোডগুলির মধ্যে আছে ISO 639, বিশেষত ISO 639-1 এবং ISO 639-2 কোডগুলি। ইন্টারনেট আদর্শগুলি সাধারণত IETF language tag ব্যবহার করে, যেগুলি ISO 639-এর উপর ভিত্তি করেই নির্মিত।

পূর্বে এসআইএল-এর ব্যবহৃত কোড বেশি প্রচলিত ছিল, কিন্তু তারা নিজেই বর্তমানে ISO 639-3 ব্যবহার করে বলে সেগুলি এখন পরিত্যক্ত।

উদাহরণস্বরূপ, বিভিন্ন কোডিং পদ্ধতিতে ফরাসি ভাষার কোডগুলি নিচের মত:
 fr, ISO 639-1 অনুযায়ী
 fra, ISO 639-2/T এবং ISO 639-3 অনুযায়ী
 fre,‌ ISO 639-2/B অনুযায়ী
 FRN, পুরনো এসআইএল কোডিং পদ্ধতি অনুযায়ী

আরও দেখুন 
 এথ্‌নোলগ

বহিঃসংযোগ 
 Language Identifiers in the Markup Context 
 RFC 4646
 http://www.w3.org/International/questions/qa-lang-2or3

ভাষা শনাক্তকারী

la:ISO 639#ISO 639-1
nl:ISO 639#ISO 639-1
বাংলাদেশের স্বাধীনতা যুদ্ধ বিষয়ক বইয়ের তালিকা

বাংলা ভাষা ও বাংলা সাহিত্যের প্রকাশনায় একটি বড় প্রভাব বিস্তার করেছে। বাংলাদেশের স্বাধীনতা যুদ্ধ ও স্বাধীনতা-পূর্ব আন্দোলনসমূহ। বিভিন্ন গল্প-উপন্যাস, প্রতিবেদনে স্বাধীনতা-পূর্ব ও যুদ্ধকালীন বাংলাদেশ, যুদ্ধাবস্থায় শরণার্থী, যুদ্ধে বিদেশী ও প্রবাসী বাংলাদেশীদের সহায়তা, কর্মকাণ্ড প্রভৃতি বিধৃত হয়েছে। সে সংক্রান্ত প্রকাশিত বইগুলোর একটি তালিকা এখানে বিধৃত হলো।

গল্প/! শিরোনাম

ইতিহাস

অঞ্চলভিত্তিক মুক্তিযুদ্ধের ইতিহাস

গবেষণা

স্মৃতিচারণ

দিনপঞ্জি

সম্মুখ সমরের অভিজ্ঞতা

নির্যাতন ও গণহত্যা

যুদ্ধাপরাধ

দলিলপত্র

বিদেশিদের দৃষ্টিতে স্বাধীনতা আন্দোলন

অন্যান্য

তথ্যসূত্র 

 সময় প্রকাশন(২০০৮)।
 মাওলা ব্রাদার্স(২০০৮)।
 অনন্যা(২০০৮)।
 বিদ্যাপ্রকাশ(২০০৯)।
 স্টুডেন্ট ওয়েজ(২০০৯)।
 বাংলা প্রকাশ(২০০৮)।
 দি ইউনিভার্সিটি প্রেস লিমিটেড(২০০৯)।
 ১৯৭১ এর ঘাতক দালালদের বক্তৃতা ও বিবৃতি সাইদুজ্জামান রওশন।

বাংলাদেশের স্বাধীনতা যুদ্ধের বই
বাংলাদেশের স্বাধীনতা যুদ্ধের ফলাফল
বাংলা সাহিত্য
বাংলাদেশের ইতিহাস সম্পর্কিত তালিকা
বাংলাদেশের গণমাধ্যমের তালিকা
আল শামস

আল শামস  ১৯৭১ সালে বাংলাদেশের স্বাধীনতাযুদ্ধকালে পাকিস্তান সামরিক বাহিনী গঠিত নিন্দিত আধা সামরিক মিলিশিয়া বাহিনী।

নামকরণ ও প্রেরণা 
আরবি শব্দ আল শামসের অর্থ দাঁড়ায় ‘সূর্য’। তৎকালীন পূর্ব পাকিস্তানে আল শামস ও আল বদর বাহিনী গঠন করা হয় মুক্তিযোদ্ধাদের বাহিনী মুক্তি বাহিনীকে প্রতিহত করার উদ্দেশ্যে।

প্রতিষ্ঠা 
১৯৭১ সালের ২৫ মার্চ অপারেশন সার্চলাইটের পর, তখনকার পূর্ব পাকিস্তানের নির্বাসিত নেতৃত্ব পাকিস্তান থেকে স্বাধীনতা ঘোষণা করে এবং পাকিস্তান সেনাবাহিনীর বিরুদ্ধে সশস্ত্র সংগ্রাম শুরু করে। মুক্তিবাহিনী এই সংগ্রামের প্রধান চালিকাশক্তি ছিল এবং ভারত তাদের দৃঢ় সমর্থন দেয়। স্থানীয় জনগণের বড় অংশই মুক্তিবাহিনীর পক্ষে ছিল, এবং যারা বিরোধিতা করেছিল তাদের অনেককেই মুক্তিবাহিনী হত্যা করে। পাকিস্তান সেনাবাহিনী, যার প্রধান অংশ ছিল পাঞ্জাব থেকে আসা সদস্যরা, স্থানীয় জনগণের কাছ থেকে বিচ্ছিন্ন হয়ে পড়ে।

এই পরিস্থিতি মোকাবিলার জন্য, পাকিস্তান সেনাবাহিনী রাজনৈতিক দলগুলোর সহায়তা গ্রহণ করে এবং ভারতীয়দের বিরুদ্ধে জিহাদ ঘোষণা করে, যাতে পূর্ব ও পশ্চিম পাকিস্তানের জনগণের মধ্যে ঐক্য গড়ে তোলা যায়। পাকিস্তান পিপলস পার্টি এই প্রচেষ্টায় সক্রিয় ভূমিকা পালন করে। এছাড়া, তারা পূর্ব পাকিস্তানের উর্দুভাষী বিহারিদের মধ্য থেকে লোক সংগ্রহ করে। পাকিস্তান সেনাবাহিনীর পক্ষে স্থানীয় জনগণকে স্বাধীনতাকামীদের (ভারতীয় ও মুক্তিবাহিনী) বিরুদ্ধে লড়তে উদ্বুদ্ধ করতে দুটি সহযোগী সংগঠন গঠন করা হয়— আল বদর (যার অর্থ চাঁদ, তবে এটি ঐতিহাসিক বদরের যুদ্ধের প্রতিও ইঙ্গিত করে) এবং আল শামস।

প্রেক্ষাপট 
১৯৭১ সালের ২৫ মার্চ ঢাকায় বেসামরিক লোকজনের উপর পরিচালিত অপারেশন সার্চলাইট এর পর বন্দি নেতৃত্ব তৎক্ষণাৎ পাকিস্তান থেকে পূর্ব পাকিস্তানের স্বাধীনতা ঘোষণা করলে পাকিস্তানি বাহিনীর বিরুদ্ধে সর্বাত্মক যুদ্ধ শুরু হয়।

গণহত্যা 
আল শামস ছিল পাকিস্তান সেনাবাহিনীর একটি সহায়ক সংগঠন, যা অবকাঠামো রক্ষার পাশাপাশি সেনাবাহিনীকে লজিস্টিক এবং গোয়েন্দা সহায়তা প্রদান করত। তারা সন্দেহভাজনদের আটক করে এবং তাদের জিজ্ঞাসাবাদের জন্য কেন্দ্রে নিয়ে যেত, যেখানে নির্যাতন করা হতো।

আন্তর্জাতিক অপরাধ ট্রাইব্যুনালের সামনে সাক্ষী দেওয়া ব্যক্তিদের মতে, আল-শামসের নেতৃত্ব ছিল ফজলুল কাদের চৌধুরীর হাতে এবং চট্টগ্রামে তার ছেলে সালাউদ্দিন কাদের চৌধুরী মাঠে নেতৃত্ব দিতেন। অন্যান্য গুরুত্বপূর্ণ সদস্যদের মধ্যে ছিলেন বাংলাদেশ জাতীয়তাবাদী দলের সাবেক সংসদ সদস্য সৈয়দ ওয়াহিদুল আলম এবং সালাউদ্দিন কাদের চৌধুরীর ছোট ভাই সাইফুদ্দিন কাদের চৌধুরী। তারা সাতকানিয়া, রাউজান, বোয়ালখালী, পাটিয়া এবং রাঙ্গুনিয়া এলাকায় একটি জিপে টহল দিতেন এবং হিন্দুদের বাড়ি জ্বালিয়ে দিতেন এবং মুক্তিবাহিনীর পক্ষে সমর্থনকারী বলে সন্দেহভাজনদের গ্রেফতার করতেন। সন্দেহভাজনদের সালাউদ্দিন কাদের চৌধুরীর বাসভবন গুডস হিলে নিয়ে যাওয়া হতো, যেটি একটি নির্যাতন কেন্দ্র হিসেবে পরিণত করা হয়েছিল, এবং সেখানে তাদের নির্যাতন করা হতো এবং হত্যার পর তাদের দেহ কর্ণফুলি নদীতে ফেলে দেয়া হতো।

১২ ডিসেম্বর, আল-শামস এবং আল-বদর নেতৃত্ব একযোগে বুদ্ধিজীবী হত্যার জন্য একটি পরিকল্পনা প্রস্তুত করেন। আল-শামস এবং আল-বদর নেতৃত্ব মেজর জেনারেল রাও ফারমান আলীর সাথে সাক্ষাৎ করে এই পরিকল্পনাটি চূড়ান্ত করেন।

বিলুপ্তি 
১৬ ডিসেম্বর, ১৯৭১ তারিখে পাকিস্তানি সামরিক বাহিনী আত্মসমর্পণ করলে বাহিনীগুলো বিলুপ্ত হয়। এমনকি ১৯৭২ সালের পুরো জানুয়ারি মাসও ঢাকার কোথাও কোথাও তাদের দখল বজায় থাকে এবং বুদ্ধিজীবীরা নিহত হন।

তথ্যসূত্র 

রাজাকার
বাংলাদেশের স্বাধীনতা যুদ্ধ
পাকিস্তানে উগ্র ডানপন্থী রাজনীতি
মোরাভা নদী

মোরাভা (চেক বা স্লোভাক ভাষায়: Morava; জার্মান ভাষায়: March) মধ্য ইউরোপের একটি নদী। এটি চেক প্রজাতন্ত্রের মোরাভিয়া অঞ্চলের সবচেয়ে গুরুত্বপূর্ণ নদী; এই নদীর নাম থেকেই অঞ্চলটির নামকরণ করা হয়েছে। নদীটি মোরাভিয়ার উত্তর-পশ্চিম কোনায়, চেক প্রজাতন্ত্র ও পোল্যান্ডের সীমান্তে ক্রালিচ্‌কি স্নেজনিক পর্বতে উৎপন্ন হয়ে মোটামুটি দক্ষিণ দিকে প্রবাহিত হয়েছে। নদীর অংশবিশেষ চেক প্রজাতন্ত্র ও স্লোভাকিয়ার মধ্যকার সীমান্ত এবং অস্ট্রিয়া ও স্লোভাকিয়ার মধ্যকার সীমান্ত নির্ধারণ করেছে। প্রায় ৩৫৮ কিলোমিটার দীর্ঘ এই নদীটি ব্রাতিস্লাভার কাছে দানিউব নদীতে গিয়ে পতিত হয়েছে। নদীটির উপরে অবস্থিত প্রধান শহরের সংখ্যা খুবই কম; এদের মধ্যে মোরাভিয়ার ওলোমুক এবং স্লোভাকিয়ার রাজধানী ব্রাতিস্লাভা-ই প্রধান।

গ্যালারি 

চেক প্রজাতন্ত্রের নদী
স্লোভাকিয়ার নদী
অস্ট্রিয়ার নদী
আন্তঃসীমান্ত নদী
মোরাভিয়া

মোরাভিয়া (চেক ও স্লোভাক ভাষায়: Morava; জার্মান ভাষায়: Mähren) চেক প্রজাতন্ত্রের একটি ঐতিহাসিক অঞ্চল। অঞ্চলটির উত্তর-পশ্চিমাংশে উৎপত্তি লাভকারী মোরাভা নদী থেকে এর নাম এসেছে। মোরাভিয়ার পশ্চিমে বোহেমিয়া, এবং উত্তরে সাইলেসিয়া নামের অন্য দুইটি ঐতিহাসিক চেক অঞ্চল অবস্থিত। বোহেমিয়া ও চেক সাইলেসিয়া নিয়ে মোরাভিয়া গোটা চেক প্রজাতন্ত্র গঠন করেছে। পূর্বে ক্ষুদ্র ও শ্বেত কার্পেথীয় পর্বতমালা মোরাভিয়াকে স্লোভাকিয়া থেকে পৃথক করেছে। মধ্য মোরাভিয়া মোরাভা নদী ও তার উপনদীসমূহের বিধৌত উর্বর উপত্যকা ও কৃষি অঞ্চল; এটি দক্ষিণে অস্ট্রিয়ার দিকে উন্মুক্ত। মোরাভিয়ার প্রধান শহরগুলির মধ্যে আছে ব্যর্‌নো, অল্‌মুট্‌স, মোরাভ্‌স্কা, অস্ত্রাভা, ও ম্লিন।

ইতিহাস 
মোরাভীয়রা মূলত পশ্চিম স্লাভদের শাখা জাতি। এরা চেক ভাষার বিভিন্ন উপভাষায় কথা বলে। আনুমানিক খ্রিস্টীয় ৬ষ্ঠ শতকে তারা এই অঞ্চলে বসবাস করা শুরু করে। ৯ম শতকের সময় মোরাভিয়ার ডিউকেরা বোহেমিয়া, সাইলেসিয়া, দক্ষিণ পোল্যান্ড ও উত্তর হাঙ্গেরি নিয়ে একটি সাম্রাজ্যের শাসক হন। ৮৬৩ খ্রিষ্টাব্দে সাধু সিরিল ও মেথোডিয়াস এখানে খ্রিস্টধর্ম প্রবর্তন করেন। ১০ম শতকে এই সাম্রাজ্যটি খণ্ড-বিখণ্ড হয়ে হাঙ্গেরির মজরদের (Magyar) দখলে আসে। ৯৫৫ খ্রিষ্টাব্দে সম্রাট প্রথম অটো মজরদের পরাজিত করেন, ফলে মোরাভিয়া পবিত্র রোমান সাম্রাজ্যের সীমান্তবর্তী একটি প্রদেশে পরিণত হয়। ১১শ শতক থেকে অঞ্চলটি বোহেমিয়ার রাজার দখলকৃত সম্পত্তিতে পরিণত হয়। ১৩শ শতকের পর অঞ্চলটিতে জার্মান সংস্কৃতি প্রভাব ফেলতে থাকে, তবে পল্লী অঞ্চলে চেক প্রভাব রয়ে যায়। ১৫২৬ সালে এটি হাব্‌সবুর্গ রাজবংশের শাসনাধীনে আসে এবং ১৯১৮ সালে ১ম বিশ্বযুদ্ধ শেষে চেকোস্লোভাকিয়ার অংশে পরিণত হয়। ১৯২৭ সালে মোরাভিয়া ও চেক সাইলেশিয়া একটি প্রদেশে পরিণত হয় এবং এর নাম ছিল মোরাভিয়া ও সাইলেসিয়া প্রদেশ। ১৯৩৮ খ্রিষ্টাব্দে মিউনিখ চুক্তির শর্ত অনুসারে চেক সাইলেসিয়া ও মোরাভিয়ার অংশবিশেষ জার্মানির দখলে চলে যায়। ১৯৩৯ থেকে ১৯৪৫ সাল পর্যন্ত মোরাভিয়া ও সাইলেসিয়া ছিল জার্মানির আশ্রিত রাজ্য। ২য় বিশ্বযুদ্ধ শেষে অঞ্চলগুলি ১৯৩৮-এর সীমানায় ফেরত যায় এবং অধিকাংশ জার্মানভাষীদের এঅঞ্চল থেকে বিতাড়িত করা হয়। ১৯৪৯ সালে মোরাভিয়া ও সাইলেসিয়া প্রদেশ দুটিকে উঠিয়ে দিয়ে চারটি প্রশাসনিক অঞ্চলে ভাগ করা হয়। ১৯৬০ সালে আবার প্রশাসনিক পুনর্গঠন হয় এবং মোরাভিয়াকে উত্তর ও দক্ষিণ --- এই দুই ভাগে ভাগ করা হয়।

তথ্যসূত্র 

চেক প্রজাতন্ত্রের ভূগোল
ঐতিহাসিক অঞ্চল
বিন্যাস

বিন্যাস হলো পৃথক ক্রমে বস্তু বা চিহ্নসমূহ পুনর্সজ্জিত করা। প্রতিটি অনন্য ক্রমকে একটি বিন্যাস বলে।
গণিতে, একটি সেটের বিন্যাস বলতে দুইটি ভিন্ন জিনিস বুঝাতে পারে:
 সেটের উপাদানসমূহকে একটি ধারায় বা একটি রৈখিক ক্রমে সাজানো, অথবা
 একটি ক্রমিক সেটের রৈখিক ক্রম পরিবর্তন করার ঘটনা বা প্রক্রিয়া।
উদাহরণস্বরূপ, এক থেকে ছয় পর্যন্ত সংখ্যাকে কোনো সংখ্যার পুনরাবৃত্তি ছাড়া পাশাপাশি সজ্জিত করলে ৭২০ টি বিন্যাস পাওয়া যাবে। এদের মধ্যে একটি হলো ৪৫৬১২৩। সেট তত্ত্ব অনুযায়ী, বিন্যাস হলো একটি ক্রম যা একটি সেট থেকে একটি উপাদান এক ও কেবলমাত্র একবার নিয়ে গঠিত। বিন্যাসের ধারণা সেট তত্ত্ব বা সমাবেশ থেকে আলাদা, কেননা উপাদানসমূহের ক্রম সেট বা সমাবেশের ক্ষেত্রে গ্রহণীয় নয়।

ইতিহাস

সংজ্ঞা
পূর্বে একটি ক্রমিক সেটের ক্রমের পরিবর্তন করাকে বিন্যাস বলে গণ্য করা হত, কিন্তু বর্তমান উচ্চতর গণিতে একে অপেক্ষক রূপে গণ্য করা হয়। বিন্যাস অপেক্ষককে  বা  ইত্যাদি গ্রিক অক্ষর দ্বারা প্রকাশ করা হয়। বিন্যাস হল কোনো একটি সেট থেকে ওই সেটের উপর একটি বাইজেকশন, যথা

 কে অভেদ বিন্যস বলা হয় যেখানে । কোনো  পদী সেটের সকল বিন্যাস একত্রে প্রতিসাম্য গ্রুপ   গঠন করে। এখানে অপেক্ষকের সংযোজন গ্রুপ অপেক্ষক হিসেবে কাজ করে।

ব্যবহৃত চিহ্ন

বিন্যাস গণণা 
একটি ক্রমের বিন্যাস হল:

যেখানে:
 r প্রতিটি বিন্যাসের আকার অর্থাৎ মূ্ল উপাদানের সেট থেকে প্রতিবারে ঠিক কতটি উপাদান নিয়ে প্রতিটি বিন্যাস গঠিত হচ্ছে তার সংখ্যা
 n সেই সেটের আকার যা থেকে বিন্যাসের উপাদান গৃহীত হয় বা মূল উপাদানের সেটে বিদ্যমান মোট উপাদান সংখ্যা
 ! হল ফ্যাক্টরিয়াল অপারেটর।

উদাহরণস্বরূপ আমাদের যদি একটি সেটে মোট ১০ টি ভিন্ন ভিন্ন উপাদান থাকে যেমন: {১, ২, ৩, ... ১০}, তবে পূর্ণসংখ্যাগুলো থেকে প্রতিবারে তিনটি সংখ্যা নিয়ে তৈরি বিন্যাসের (যেখানে কোনো উপাদানের পুনরাবৃত্তি হয়না) মোট সংখ্যা নির্ণয় করতে n =১০ ও r = ৩ নিয়ে এভাবে  গণণা করতে হবে P(১০,৩) = ১০!/(১০−৩)! = (১×২×৩×৪×৫×৬×৭×৮×৯×১০)/(১×২×৩×৪×৫×৬×৭) = ৮×৯×১০ = ৭২০. এখানে মোট বিন্যাস সংখ্যা ৭২০ এর অর্থ হল ১০ টি উপাদান বিশিষ্ট মূল উপাদানের সেটটি থেকে (১, ২, ৩), (২, ১, ৩), (২, ৩, ১), (৫, ৩, ৪), (৩, ৫, ৪), (৩, ৪, ৫) ইত্যাদি -এরকম ভাবে (যেখানে গঠিত বিন্যাসগুলোর প্রতিটিতে অনন্য উপদান রয়েছে ৩ টি) গঠিত বিন্যাস গুলোর মোট সংখ্যা ৭২০ টি।
যে সকল ক্ষেত্রে n = r সেখানে উপর্যুক্ত সূত্রটি হবে:

শূণ্যের ফ্যাক্টরিয়াল ০! এর ১ হবার কারণ, সেট তত্ত্ব অনুযায়ী একটি ফাঁকা সেটকে কেবল একটি ক্রমে বিন্যাস করা যাবে, তাই ০! = ১. 
যদি n = ০ হয় সেক্ষেত্রেও একটি অনন্য ক্রম পাওয়া যাবে.
উল্লেখ্য যে, উপর্যুক্ত প্রক্রিয়া শুধুমাত্র সে সকল ক্ষেত্রে প্রযোজ্য হবে যে সকল ক্ষেত্রে মূল সেটটিতে বিদ্যমান উপাদানগুলোর প্রত্যেকে অনন্য বা একে অপর থেকে ভিন্ন।

অনান্য ধরণের বিন্যাস

 
বীজগণিত
গৌণিক ও দ্বিপদী বিষয়
আরব উদ্ভাবন
দার্দীয় ভাষাসমূহ

দার্দীয় ভাষাগুলি ইন্দো-ইরানীয় কতগুলি ভাষার একটি দল, যা পূর্ব আফগানিস্তান, উত্তর পাকিস্তান এবং বিতর্কিত জম্মু ও কাশ্মীর অঞ্চলে প্রচলিত।

দার্দীয় ভাষাগুলিকে সাধারণত ইরানীয় ভাষাসমূহ কর্তৃক প্রবলভাবে প্রভাবিত ইন্দো-আর্য ভাষার একটি উপদল হিসেবে গণ্য করা হয়। কোন কোন ভাষাবিজ্ঞানী এই ভাষাগুলিকে ইন্দো-আর্য ও ইরানীয় --- এই দুই শাখা হতেই স্বতন্ত্র একটি শাখার ভাষা হিসেবে দাবী করেন, কিন্তু তাদের এই দাবী বিতর্কিত।

আফগানিস্তানে প্রচলিত নুরিস্তানি ভাষাগুলিকেও কখনো কখনো দার্দীয় ভাষা বলে উল্লেখ করা হত, তবে বর্তমানে এগুলিকে দার্দীয় অপেক্ষা আলাদা একটি শাখা (ইন্দো-আর্য ভাষার একটি উপশাখা বা ইন্দো-ইরানীয় ভাষার স্বতন্ত্র শাখা) হিসেবে গণ্য করা হয়।

কাশ্মীরি ভাষা বাদে সব দার্দীয় ভাষাই অত্যন্ত ক্ষুদ্র, সংখ্যালঘু সম্প্রদায়ে প্রচলিত ভাষা বলে এগুলি ঠিকমত এখনও গবেষণা সম্পন্ন হয়নি। বেশির ভাগ ক্ষেত্রেই এগুলি পাহাড়ি অঞ্চলে, কিংবা সশস্ত্র যুদ্ধ চলছে এমন অঞ্চলে প্রচলিত বলে এগুলি নিয়ে সরাসরি গবেষণাকাজ পালন করা দুরূহ। প্রায় সমস্ত দার্দীয় ভাষাই পার্শ্ববর্তী অ-দার্দীয় ভাষাগুলির দ্বারা ঐতিহাসিকভাবে প্রভাবিত হয়েছে, তাই এগুলি ঠিকমত শ্রেণীকরণ করাও কষ্টসাধ্য।

দার্দীয় ভাষাগুলিকে মোটামুটি ছয় ভাগে ভাগ করা যায় : পাশাই, কুনার, চিত্রাল, কোহিস্তানি, শিনা এবং কাশ্মীরি। কাশ্মীরি ভাষায় প্রায় ৪০ লক্ষ লোক কথা বলেন। চিত্রাল দলের খোওয়ার ভাষায় প্রায় ৩ লক্ষ লোক কথা বলেন।

দার্দীয় ভাষাগুলির মধ্যে কেবল কাশ্মীরি ভাষাটিরই একটি উন্নত সাহিত্য আছে যার সর্বপ্রাচীন প্রাপ্ত নিদর্শন ১৩শ শতকে রচিত হয়েছিল। পূর্বে কাশ্মীরি ভাষা শারদা লিপিতে লেখা হত, তবে বর্তমানে এটি ফার্সি-আরবি লিপির অনুকরণে নির্মিত নাস্তালিক লিপিতে রচিত হয়। শিনা ভাষাগুলি ও খোওয়ার ভাষার জন্যও ফার্সি-আরবি লিপির একটি রূপভেদ ব্যবহার করে একটি লিখন পদ্ধতি উদ্ভাবন করা হয়েছে।

তথ্যসূত্র 

দার্দীয় ভাষাসমূহ
বোহেমীয় অরণ্য

বোহেমীয় অরণ্য () মধ্য ইউরোপের একটি অনুচ্চ পর্বতশ্রেণী। ভৌগলিকভাবে পর্বতগুলি চেক প্রজাতন্ত্রের দক্ষিণ বোহেমিয়া অঞ্চল থেকে অস্ট্রিয়া হয়ে জার্মানির বাভারিয়া পর্যন্ত বিস্তৃত। পর্বতগুলি চেক প্রজাতন্ত্র এবং জার্মানি ও অস্ট্রিয়ার মধ্যে একটি প্রাকৃতিক সীমান্ত সৃষ্টি করেছে। ঐতিহাসিক কারণে পর্বতগুলির বোহেমীয় ও জার্মান ঢালের নাম ভিন্ন। (চেক ভাষায় বোহেমীয় অংশটির নাম সুমাভা (Šumava আ-ধ্ব-ব: ) এবং জার্মান বাভারীয় অংশটির নাম Zadní Bavorský les। অন্যদিকে জার্মান ভাষায় বোহেমীয় অংশটির নাম ব্যোমারভাল্ড (Böhmerwald, আক্ষরিক অর্থে বোহেমীয় অরণ্য'), এবং বাভারীয় অংশের নাম বায়েরিশার ভাল্ড (Bayerischer Wald, অর্থাৎ বাভারীয় অরণ্য)। এই নিবন্ধে বোহেমীয় অরণ্য নিয়ে আলোচনা করা হয়েছে। বাভারীয় অরণ্যের জন্য দেখুন: বাভারীয় অরণ্য।

বোহেমীয় অরণ্য মূলত গভীর অরণ্য আচ্ছাদিত একটি পর্বতশ্রেণী যার পর্বতগুলির গড় উচ্চতা ৮০০ থেকে ১৪০০ মিটার। এর সর্বোচ্চ শৃঙ্গটির নাম গ্রোসার আর্বার (Großer Arber)। ১৪৫৬ মিটার উঁচু এই পর্বতটি বাভারীয় পার্শ্বে অবস্থিত। বোহেমীয় অংশের সর্বোচ্চ পর্বতটি হল প্লেচি (১৩৭৮ মিটার)। এটি ইউরোপের সবচেয়ে প্রাচীন পর্বতশ্রেণীগুলির একটি। সময়ের সাথে সাথে পর্বতগুলি ক্ষয়ে গিয়ে বর্তমানের প্রায় মসৃণ গোলাকার রূপ পেয়েছে। এখানকার সুউচ্চ মালভূমির অত্যন্ত শীতল জলবায়ু আবাস-অনুকূল নয়। এ অঞ্চলে প্রচুর পিট-কয়লা সমৃদ্ধ জলাভূমি আছে।

চেক প্রজাতন্ত্রের পর্বত
ব্রিথনীয় ভাষাসমূহ

ব্রিথনীয় ভাষাসমূহ () দ্বৈপ কেল্টীয় ভাষাসমূহের দুইটি শাখার একটি। গইডেলীয় ভাষাসমূহ অন্য শাখাটি গঠন করেছে। ব্রিথনীয় (Brythonic) নামটি ওয়েল্‌শ ভাষার শব্দ Brython থেকে এসেছে, যার অর্থ ব্রাইটন, অর্থাৎ ব্রিটিশ দ্বীপপুঞ্জের আদিবাসী কেল্টীয় একটি গোত্রের ব্যক্তি, যে অ্যাংলো-স্যাক্সন হানাদার জার্মান জাতির লোক এবং কেল্টীয় অন্য একটি জাতি গলদের চেয়ে আলাদা। ব্রিথনীয় ভাষাগুলির মধ্যে বর্তমানে মাত্র দুইটি এখনও টিকে আছে। এগুলি হল ওয়েল্‌শ ভাষা ও ব্রেটন ভাষা। ১৮শ শতকের শেষ দিকে আরেকটি বড় ভাষা কর্নিশ ভাষা বিলুপ্ত হয়ে যায়, তবে ২০শ শতকে এটিকে আবার পুনরুজ্জীবিত করার চেষ্টা করা হয়।

কেল্টীয় ভাষা
ব্রাইথনীয় ভাষা
ধনে

ধনিয়া বা ধনে (বৈজ্ঞানিক নাম: Coriandrum sativum) ()  একটি সুগন্ধি ঔষধি গাছ। এটি একটি একবর্ষজীবী উদ্ভিদ। এটি দক্ষিণ-পশ্চিম এশিয়া ও উত্তর আফ্রিকার স্থানীয় উদ্ভিদ। এর বীজ থেকে বানানো তেল সুগন্ধিতে, ওষুধে এবং মদে ব্যবহার করা হয়। বঙ্গ অঞ্চলের প্রায় সর্বত্র ধনের বীজ খাবারের মসলা হিসেবে ব্যবহৃত হয়। ধনের পাতা এশীয় চাটনি ও মেক্সিকান সালসাতে ব্যবহার করা হয়।

বিবরণ
ধনে বীরুৎ জাতীয় তৃণ। এর পাতা ছোট, সবুজ, মসৃণ হয়। ডালপালা অনেক হয় ও দেখতে সরু। ছোট ছোট থোকায় থোকায় সাদা ফুল ফোটে। ফুল থেকে দানাকৃতির ফল হয়। ফল কাঁচা অবস্থায় সবুজ হয়।

গুনাগুণ
 পেটের সমস্যা দূর করে।
 চুল ওঠা ও খুসকির সমস্যা দূর করে।
 হজম শক্তি বৃদ্ধিতে কাজ করে।
 ধনিয়া পাতায় রয়েছে অ্যান্টি ইনফ্লেমেটরি উপাদান যা বাতের ব্যথা কমায়।

চিত্রশালা

তথ্যসূত্র

বহিঃসংযোগ 

উদ্ভিদ
মসলা
ঔষধি উদ্ভিদ
ভেষজ
ভারতীয় মসলা
১৭৫৩-এ বর্ণিত উদ্ভিদ
হিলারি ক্লিনটন

হিলারি রডহ্যাম ক্লিনটন (ইংরেজি: Hillary Rodham Clinton) একজন মার্কিন রাজনীতিবিদ ও প্রাক্তন পররাষ্ট্রসচিব। তিনি মার্কিন যুক্তরাষ্ট্রের ডেমোক্র্যাটিক পার্টির সদস্য, এবং নিউ ইয়র্ক অঙ্গরাজ্যের প্রতিনিধি হিসাবে যুক্তরাষ্ট্রের আইনসভার সিনেটর হিসাবে দায়িত্ব পালন করছেন। 
হিলারি ক্লিনটন মার্কিন যুক্তরাষ্ট্রের সাবেক রাষ্ট্রপতি বিল ক্লিনটনের স্ত্রী। রাজনীতিতে প্রবেশের পূর্বে হিলারি আইন পেশায় নিয়োজিত ছিলেন।

জন্ম ও শৈশব 
হিলারী ক্লিন্টন ইলিনয় রাজ্যের শিকাগোতে ১৯৪৭ সালে জন্মগ্রহণ করেন।

তথ্যসূত্র

বহিঃসংযোগ

মার্কিন রাজনীতিবিদ
মার্কিন পররাষ্ট্রমন্ত্রী
জীবিত ব্যক্তি
মার্কিন যুক্তরাষ্ট্রের ফার্স্ট লেডি
১৯৪৭-এ জন্ম
মার্কিন নারীবাদী
মার্কিন আত্মজীবনীকার
ইংরেজ বংশোদ্ভূত মার্কিন ব্যক্তি
ওয়েলশ বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
মার্কিন নারী সক্রিয়কর্মী
২০০৮ মার্কিন যুক্তরাষ্ট্রের রাষ্ট্রপতি প্রার্থী
২০১৬ মার্কিন যুক্তরাষ্ট্রের রাষ্ট্রপতি প্রার্থী
২০শ শতাব্দীর মার্কিন অ-কল্পকাহিনী লেখক
২০শ শতাব্দীর মার্কিন রাজনীতিবিদ
২০শ শতাব্দীর মার্কিন লেখিকা
২১শ শতাব্দীর মার্কিন অ-কল্পকাহিনী লেখক
২১শ শতাব্দীর মার্কিন ঔপন্যাসিক
২১শ শতাব্দীর মার্কিন রাজনীতিবিদ
২১শ শতাব্দীর মার্কিন নারী রাজনীতিবিদ
২১শ শতাব্দীর মার্কিন লেখিকা
মার্কিন কূটনীতিবিদ
মার্কিন স্মৃতিকথাকার
ওলন্দাজ বংশোদ্ভূত মার্কিন ব্যক্তি
মার্কিন নারী কূটনীতিবিদ
মার্কিন অ-কল্পকাহিনী লেখিকা
মার্কিন নারী ঔপন্যাসিক
বিল ক্লিনটন
শিশু অধিকার কর্মী
গ্র্যামি পুরস্কার বিজয়ী
নিউ ইয়র্কের (অঙ্গরাজ্য) ডেমোক্র্যাট
ফোর ফ্রিডমস পুরস্কার প্রাপক
নিউ ইয়র্ক (অঙ্গরাজ্য)-এর লেখক
ইয়েল ল স্কুলের প্রাক্তন শিক্ষার্থী
আর্কানসাস ডেমোক্র্যাট
ক্লিনটন পরিবার
রডহ্যাম পরিবার
প্রেসিডেন্সিয়াল মেডেল অব ফ্রিডম প্রাপক
টাইমস স্কয়ার

টাইমস স্কয়ার (; ) নিউ ইয়র্ক শহরের মিডটাউন ম্যানহাটনে অবস্থিত একটি সড়ক চত্বর। এটি শহরের অন্যতম প্রধান বাণিজ্যিক এলাকা, দর্শনীয় স্থান ও বিনোদন কেন্দ্র। এটি ব্রডওয়ে, সেভেনথ অ্যাভিনিউ ও ফর্টি-সেকেন্ড স্ট্রিটের সংযোগস্থলে অবস্থিত।

টাইমস স্কয়ার একাধিক রংবেরঙের ডিজিটাল বিলবোর্ড ও বিজ্ঞাপন দ্বারা উজ্জ্বলিত হয়ে থাকে। বিশ্বের ব্যস্ততম পথচারী এলাকার মধ্যে অন্যতম টাইমস স্কয়ার বিশ্বের বিনোদন শিল্পের একটি প্রধান কেন্দ্র। টাইমস স্কয়ার বিশ্বের সবচেয়ে বেশি দর্শন করা দর্শনীয় স্থানের মধ্যে অন্যতম। আনুমানিক ৫ কোটি ভ্রমণকারী টাইমস স্কয়ারে ভ্রমণ করেছে। দিনে প্রায় ৩,৩০,০০০ জন টাইমস স্কয়ার পারাপার করে, যার অনেকেই পর্যটক, আর ব্যস্ততম দিনে ৪,৬০,০০০ জনের অধিক পথচারী টাইমস স্কয়ার পারাপার করে।

টাইমস স্কয়ার আগে লংএকর স্কয়ার () নামে পরিচিত ছিল। ১৯০৪ সালে দ্য নিউ ইয়র্ক টাইমস তার সদরদপ্তর সদ্যনির্মিত টাইমস বিল্ডিঙে স্থানান্তরিত করেছিল, যা বর্তমানে ওয়ান টাইমস স্কয়ার নামে পরিচিত। ভবনটির নাম থেকেই চত্বরটি "টাইমস স্কয়ার" নামে পরিচিত।

অবস্থান 
টাইম্‌স স্কয়ারের অবস্থান ম্যানহাটানের মধ্যবর্তী অংশের পশ্চিম দিকে। এর সীমানা হলো পূর্বে ৬ষ্ঠ অ্যাভিনিউ, পশ্চিমে ৮ম অ্যাভিনিউ, উত্তরে হলো পশ্চিম ৫৩তম স্ট্রিট, এবং দক্ষিণে হলো পশ্চিম ৪০তম স্ট্রিট।

বহিঃসংযোগ 

 The Times Square Alliance
 Times Square 360 Panorama 
 Times Square Arts Center 

নিউ ইয়র্ক (অঙ্গরাজ্য)
টাইমস স্কয়ার
নিউ ইয়র্ক শহরের সংস্কৃতি
জৈব অ্যাসিড

জৈব অ্যাসিড বা Organic acid হল একটি জৈব যৌগ যাতে অম্লীয় বৈশিষ্ট্য বিদ্যমান থাকে; অর্থাৎ জলীয় দ্রবণে H+ আয়ন দান করে। আমরা প্রতিনিয়তই অনেক খাবার খাই যার মধ্যে জৈব এসিড বিদ্যমান। যেমন: আপেল, আনারস (ম্যালিক অ্যাসিড), আঙুর, কমলা,  লেবু (সাইট্রিক এসিড), টমেটো (অক্সালিক এসিড), আমলকি (এসকরবিক এসিড)। 
                   
সাধারণ জৈব যৌগ কার্বক্সিলিক অ্যাসিড সমূহের অম্লীয় ধর্ম তাদের কার্বক্সিল গ্রুপ –COOH এর উপর নির্ভরশীল। OSO3H গ্রুপের সালফানিক এসিডসমূহ অপেক্ষাকৃত দৃঢ এসিড। অনুবন্ধী ক্ষারকের স্থিতিশীলতা অ্যাসিডটির অম্লত্ব প্রকাশ করে। অন্যান্য গ্রুপ যেমন: -OH, এবং ফেনল গ্রুপ ও হালকাভাবে এর অম্লত্ব অনুমোদন করতে পারে। জীব তন্ত্রে কেবল এই গ্রুপগুলোকে জৈব অ্যাসিড হিসেবে মূল্যায়ন করা হয় না। ফল, মূল-এ বেশি জৈব অ্যাসিড থাকে।

 কয়েকটি জৈব অ্যাসিড হলো :

১.পাইরুভিক অ্যাসিড

২.পামিটিক  অ্যাসিড

৩.ল্যাকটিক অ্যাসিড

৪.টারটারিক অ্যাসিড

৫.সাইট্রিক অ্যাসিড 

৬.বিউটানয়িক অ্যাসিড

৭. অক্সালিক অ্যাসিড

৮. এসকরবিক অ্যাসিড

৯.ম্যালিক অ্যাসিড

১০. অ্যাসিটিক অ্যাসিড

১১. ফরমিক অ্যাসিড

জৈব যৌগ
জৈব অ্যাসিড
কর্নওয়াল

কর্নওয়াল () যুক্তরাজ্যের ইংল্যান্ডের একটি কাউন্টি। এটি টামার নদীর পশ্চিমে অবস্থিত উপদ্বীপটিতে অবস্থিত। ট্রুরো কর্ণওয়ালের একমাত্র শহর ও প্রশাসনিক কেন্দ্র। কাউন্টিটির আয়তন ৩,৫৬৩ বর্গকিলোমিটার (এর মধ্যে তীর থেকে ২৮ মাইল দূরে সাগরে অবস্থিত সিলি দ্বীপকেও গণনায় ধরা হয়েছে)। এই কাউন্টিতে প্রায় ৫ লক্ষ লোক বাস করেন।

কর্নওয়ালে অনেক ঐতিহাসিক প্রত্নতাত্ত্বিক স্থান আছে। ফলে পর্যটন ব্যবসা এখানে গুরুত্বপূর্ণ। কিন্তু এ সত্ত্বেও কর্নওয়ালে যুক্তরাজ্যের অন্য যেকোন জায়গার তুলনায় মাথাপিছু আয় সবচেয়ে কম। কর্নওয়াল কর্নিশ জাতির লোকদের মাতৃভূমি এবং এটি প্রাচীন ছয়টি কেল্টীয় দেশের একটি বলে গণ্য। এখানকার অধিবাসীদের কেউ কেউ কর্নওয়ালের সাংবিধানিক মর্যাদা নিয়ে প্রশ্ন তোলেন এবং কাউন্টিটির স্বায়ত্বশাসনের পরিমাণ বাড়াতে চান।

আবহাওয়া

তথ্যসূত্র 

ইংল্যান্ডের উপদ্বীপ
কেল্টীয় জাতি
ইংল্যান্ডের কাউন্টি
প্রাক্তন রাজ্য
দ্বিতীয় ভাষা

দ্বিতীয় ভাষা () বলতে মাতৃভাষা তথা প্রথম ভাষা অর্জনের পর কোন ব্যক্তির শেখা আরেকটি ভাষাকে বোঝায়।

অনেক সময় মানুষের শেখা প্রথম ভাষাটি তার প্রধান ভাষা থাকে না। বিশেষ করে কোন শিশু যদি অভিবাসনের অন্য একটি ভাষিক পরিবেশে স্থানান্তরিত হয়, সে তার মাতৃভাষা বা প্রথম ভাষা প্রায় ভুলে যেতে পারে।

Hyltenstam (1992) দাবী করেছেন যে ৬-৭ বছর বয়স হয়ে যাবার পরে মানুষ সাধারণত কোন দ্বিতীয় ভাষায় মাতৃভাষীর সমান দক্ষতা অর্জন করতে পারে না।

তথ্যসূত্র 

ভাষা অর্জন
ভাষা
কার্পেথীয় পর্বতমালা

কার্পেথীয় পর্বতমালা () ইউরোপের বৃহৎ কেন্দ্রীয় পর্বত ব্যবস্থার পূর্ব বাহু। আল্পস পর্বতমালার পর এটি ইউরোপের দ্বিতীয় বৃহত্তম পর্বতমালা। এটি রোমানিয়া, চেক প্রজাতন্ত্র। স্লোভাকিয়া, পোল্যান্ড, ইউক্রেন, অস্ট্রিয়া, সার্বিয়া ও উত্তর হাঙ্গেরির সীমান্ত দিয়ে প্রায় ১৫০০ কিমি দৈর্ঘ্য জুড়ে বিস্তৃত। স্লোভাকিয়ার গের্লাচভ শৃঙ্গ কার্পেথীয় পর্বতমালার সর্বোচ্চ পর্বতশৃঙ্গ; এর উচ্চতা ২,৬৫৫ মিটার।

ইউরোপের পর্বতমালা
পোল্যান্ডের পর্বতমালা
চেক প্রজাতন্ত্রের পর্বত
দক্ষিণ-পূর্ব ইউরোপের ভূগোল